

1. Terveystiedon ylioppilaskokeessa on kysymyksiä kaikista terveystiedon kursseista. Kokeessa on 10 tehtävää, joista enintään kuuteen saa vastata. Tehtäväsarjan kaksi viimeistä tehtävää ovat vaativampia +-merkillä merkittyjä jokeritehtäviä. Terveystiedon kokeessa on aina 1-4 oppiainerajat ylittävää tehtävää, joihin vastaaminen edellyttää myös muiden oppiaineiden sisältöjen hallintaa. Terveystiedolle on oppiaineena tyypillistä käsitteiden suuri määrä ja koevastauksissakin oikean terminologian käyttö ja käsitteiden määrittely on tärkeää. 


2.  Valmistautuminen terveystiedon kokeeseen 

Tee lukusuunnitelma ja pidä siitä kiinni! 
Silmäile, syvenny, sovella, kertaa! Jokainen oppii omalla tavallaan. Olet jo tähän mennessä varmasti löytänyt oman tapasi, yksi alleviivaa, toinen tekee käsitekarttoja.. 
Kokonaisuudet auttavat ymmärtämistä, sisällysluettelot kertovat aiheet. Etsi keskeisiä teemoja, tee tiivistelmiä. 
Pidä mielessäsi terveyden ulottuvuudet (fyysinen, psyykkinen, sosiaalinen) sekä terveyden rakennusaineet (perimä, elintavat, yhteiskunta, terveydenhuolto, valinnat, sattuma) → saat näkökulmia vastauksiisi. 
Hanki lisätietoa, jos et ymmärrä. Selvitä, käsitteet, joita et tiedä. 
Tutustu muihin terveystiedon oppikirjasarjoihin, seuraa tiedotusvälineitä, pidä itsesi ajan tasalla. 
Tee harjoitustehtäviä, jäsentele vastaukset esim. käsitekartan avulla. Tutustu vanhoihin ylioppilaskokeisiin 
Keskustele, pohdi, väittele, opiskele yhdessä ystävän kanssa. 
Muista myös lepo, erityisesti kirjoituksia edeltävänä iltana on hyvä keskittyä vain rentoutumiseen. 

